Torborg Schønberg

Torborg Ragnelle Schønberg (født Abelsæth 5. desember 1875 i Vigmostad, Nord-Audnedal, død 1. februar 1970 i Bergen) var en norsk skuespillerinne som i sin lange virkeperiode ved Den nationale Scene i Bergen ble regnet blant dette teatrets bærende krefter.

Familie 
Torborg Schønberg var datter av gårdbruker Tellef Abelsæth (1845-1921) og Anna Vigmostad (1849-1884). Hun ble 16. juli 1907 gift i Bergen med agent Birger Cotta Schønberg (1875-1946).

Liv og virke 
Hun debuterte 4. mai 1898 ved Den nationale Scene i Bergen i rollen som Thea Elvsted i Hedda Gabler. Foruten et avbrudd i sesongen 1899-1900, da hun tok permisjon og gjestet Sekondteatret i Kristiania, var hun hele sin skuespillerkarriere tilknyttet Den nationale Scene. Hun markerte i 1923 sin 25-årsdag ved Den nationale Scene ved å bekle rollen som Lavinia i Det lykkelige Valg.

Sommeren 1900 medvirket hun i teaterlederen Harald Ottos turné i Nord-Norge, med oppsetninger av Et Dukkehjem og Geografi og Kærlighed. I 1938 medvirket hun i Randi Brænne og Frithjof Fearnley-turneen, i kriminal-lystspillet Bruden.

Hun ble 1. juli 1948 tildelt Kongens Fortjenestemedalje i gull.

I 1954 hadde hun en rolle i filmen Shetlandsgjengen.

Teaterroller i utvalg 
Thea Elvsted i Hedda Gabler av Henrik Ibsen (Den nationale Scene, 1898)
Fru Linde i Et Dukkehjem av Henrik Ibsen (Nordlandsturneen, 1900)
Martha i En dum Streg av Franz von Schönthan (Den nationale Scene, 1901)
Marguerite i Det historiske Slot av Bisson & Beer (Den nationale Scene, 1905)
Mette i Kjærlighet uten strømper av Johan Herman Wessel (Den nationale Scene, 1912)
Madame Bøschen i Jan Herwitz av Hans Wiers-Jenssen (Den nationale Scene, 1913)
fru Borkman i John Gabriel Borkman av Henrik Ibsen (Den nationale Scene)
Tora Parsberg i Paul Lange og Tora Parsberg av Bjørnstjerne Bjørnson (Den nationale Scene)
Aud i Fossegrimen av Sigurd Eldegard (Den nationale Scene)
Dronning Elisabeth i Maria Stuart i Skotland av Bjørnstjerne Bjørnson (Den nationale Scene, 1918)
Lavinia i Det lykkelige Valg av Nils Kjær (Den nationale Scene, 1923)

Filmografi

Referanser

Kilder

Eksterne lenker 
 
  Torborg Schønberg i Scenewebdatabasen

Norske skuespillere
Skuespillere ved Den Nationale Scene
Personer fra Audnedal kommune
Kongens fortjenstmedalje